Datum: 06.04.2016

**OBČINSKI SVET**

**RIBNICA**

**ZADEVA: Sklep o cenah storitev čiščenja in odvajanja komunalne odpadne vode na območju Občine Ribnica**

PRAVNA PODLAGA:

* Zakon o gospodarskih javnih službah (Ur. l. RS, št. 32/93, 30/98, 127/06, 38/10, 57/11),
* Uredba o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/2012, 102/12),
* Odlok o odvajanju in čiščenju komunalne odpadne vode na območju občine Ribnica (Ur. l. RS, št. 86/12)

Občinski svet Občine Ribnica potrjuje:

1. Cene za posamezno storitev so sledeče:
* cena čiščenja komunalne odpadne vode znaša 0,5964 EUR/m3 brez DDV
* cena omrežnine čiščenja znaša 2,0413 EUR/uporabnika za DN≤20 brez DDV
* cena odvajanja komunalne odpadne vode znaša 0,1519 EUR/m3 brez DDV
* cena omrežnine odvajanja znaša 1,4047 EUR/uporabnika za DN≤20 brez DDV
* cena storitve povezane z greznicami in MKČN znaša 0,3125 EUR/m3 brez DDV
* cena praznjenja pretočne greznice ali MKČN po naročilu znaša 135,61 EUR/praznjenje brez DDV.

Sklep začne veljati naslednji dan po objavi v Uradnem listu Republike Slovenije, uporablja pa se 1. 6. 2016.

**OBRAZLOŽITEV**

Trenutno veljavne cene, ki so začele veljati v letu 2013, so temeljile na predpostavkah, ki so se bistveno spremenile.

Prihodki zaračunanih storitev ne pokrivajo stroškov opravljanja storitev, posledica česar je za leto 2015 izguba na dejavnosti čiščenja komunalne odpadne vode v višini 83.352,76 EUR.

Povečano število izpraznjenih greznic povzroča večjo količino blata, s tem pa tudi večjo obremenitev čistilne naprave, posledica česar so višji stroške porabljene elektrike in vode ter kemikalij. Posledično je večja količina odpadkov na grobih in finih grabljah ter v peskolovih. Visoki so tudi stroški nadaljnje predelave blata in drugih odpadkov, ki se odvažajo.

V letu 2015 se je spremenilo tudi plansko število izpraznjenih greznic, ki se je povišalo. Komunala mora namreč vsako greznico sprazniti enkrat na tri leta. S sistematičnim praznjenjem greznic se je pričelo v avgustu 2014, kar pomeni, da bi morale biti dokončno izpraznjene vse greznice do sredine leta 2017.

Greznice do oblikovanja cen v letu 2013 niso bile izpraznjene sistematično, zato so nekatere v zelo slabem stanju, vsebina teh greznic pa povzroča bistveno višjo obremenitev čistilne naprave.

Cene na dejavnosti čiščenja in odvajanja so le rahlo pod nivojem povprečja primerljivih območij. Dosedanje cene storitev povezanih z greznicami in MKČN pa so bistveno pod povprečjem primerljivih območij.

Bojan Trdan

 Direktor